OzLabs/hebrew-wiki-articles huggingface dataset:
תמנון כחול-טבעות גדול

תמנון כחול-טבעות גדול (hapalochlaena lunulata) הוא אחד מארבעה מינים של תמנונים ארסיים במיוחד השייכים למשפחת התמנונים. המין המסוים הזה של תמנון כחול טבעות ידוע כאחת מבעלי החיים הימיים הרעילים ביותר בעולם.

קרוי כך לא עקב גודלו, שכן קרובו התמנון כחול טבעות הדרומי גדול יותר, אלא עקב גודל טבעותיו הכחולות, הגדולות משאר המינים.

== מאפיינים ==
תמנון כחול טבעות גדול, שימו לב לגודל הטבעות.
הוא תמנון קטן שגודלו אינו עולה על 10 סנטימטרים כולל זרועות, במשקל ממוצע של 80 גרם. שמו הנפוץ מגיע מהגודל הגדול יחסית של הטבעות הכחולות שלו (קוטר של 7 עד 8 מילימטרים), שהן גדולות מאלה של בני הסוג האחרים ועוזרות להבחין בסוג זה של תמנון. התמנון בדרך כלל מהבהב את הטבעות הססגוניות שלו כאות אזהרה, כל הבזק נמשך כשליש שנייה. 

== תפוצה ובית גידול ==
תמנון כחול טבעות גדול הוא בעל אורח חיים בודד והוא נפוץ בכל המים הטרופיים והסובטרופיים של הודו, מערב האוקיינוס השקט, מסרי לנקה לפיליפינים ומאוסטרליה ועד פפואה גינאה החדשה, איי שלמה. ונואטו. בעל החיים מעדיף מים רדודים עם קרקעית ים מעורבת (כגון הריסות, שוניות ואזורים חוליים). כפי שנכון לכל התמנונים, הוא חי במחילה ויוצא רק לחפש מזון או בן זוג. הכניסה למקלט זרועה בשרידי ארוחות (קונכיות ריקות וקונכיית סרטנים ורגליים) וניתנת לזיהוי בקלות. 

== תזונה ==
התמנון ניזון בדרך כלל מסרטנים קטנים ושרימפס. הם גם נוטים לנצל דגים קטנים פצועים אם הם יכולים לתפוס אותם. התנהגות הציד הידועה שלו מורכבת מהתנפלות על הטרף שלו, לתפוס אותו בזרועותיו ואז למשוך אותו לכיוון פיו. הוא משתמש במקור שלו כדי לחדור דרך השלד החיצוני הקשוח של הסרטן או השרימפס, ומשחרר את הארס שלו. הארס משתק את השרירים הנדרשים לתנועה, מה שהורג למעשה את הטרף.

== סכנת הארס ==
התמנון הגדול יותר בעל טבעות כחולות מסוגל לגרום לנשיכה קטלנית לטורפים שלו שעלולה להיות קטלנית לבני אדם.

השלב הראשון של ההרעלה מאופיין בכאבי פנים וגפיים, והנפגע מרגיש עקצוץ ו/או חוסר תחושה בפנים, בלשון, בשפתיים ובגפיים אחרות בגוף. הנפגע עלול גם לסבול מהזעת יתר, כאבי ראש עזים יחד עם סחרחורת, בעיות דיבור, ריר יתר, הקאות בינוניות, הפרעות תנועה, תחושת חולשה, ציאנוזה בגפיים ובשפתיים ודימומים פטכיים בגוף.
תמנון כחול טבעות גדול בשונית אלמוגים.
השלב השני של ההרעלה מתרחש בדרך כלל לאחר שמונה שעות וכולל תת-לחץ דם ושיתוק שרירים ספסטי כללי. מוות עלול להתרחש בין 20 דקות ל-24 שעות לאחר הופעת התסמינים, בדרך כלל כתוצאה משיתוק נשימתי. לאורך כל אחד משלבי ההרעלה, מצב ההכרה של הקורבן אינו מושפע.

== קישורים חיצוניים ==

קטגוריה:בעלי חיים שתוארו ב-1832
קטגוריה:טקסונים שתוארו בידי ז'אן רנה קונסטן קוי
קטגוריה:תמנוניים
קטגוריה:רכיכות ארסיות
רובר חוסיין

רובר חוסיין (בצרפתית: Robert Hossein; 30 בדצמבר 1928 – 31 בדצמבר 2020) היה שחקן, במאי קולנוע, מפיק סרטים וסופר צרפתי ממוצא יהודי ואזרי.

==קורות חיים==
נולד בשם אברהם חוסיינוב ברובע השנים-עשר של פריז. אביו, אמינולה חוסיינוב (1905 - 1983) (לימים שינה את שמו לאנדרה חוסיין) היה אזרי, יליד סמרקנד. כילד מחונן נשלח ללימודי מוזיקה למוסקבה. בשנת 1922 היגר מרוסיה לגרמניה ומשם עבר לצרפת. היה מלחין שכתב מוזיקה לסרטים. אמו של רובר חוסיין - אנה מינקובסקי הייתה יהודיה, ילידת העיר סורוקה שבבסרביה. היא היגרה עם הוריה לצרפת בפרוץ מלחמת האזרחים ברוסיה. היא הייתה שחקנית תיאטרון.

רובר חוסיין החל לשחק בתיאטרון מגיל 15. למד משחק בסטודיו של רנה סימון. שיחק וביים הצגות בתיאטרון האימה הפריזאי גראן גיניול (Grand Guignol). בשנת 1954 שיחק את תפקידו הראשון בקולנוע. וכעבור שנה ביים את סרטו הראשון "הרעים מגיעים לגהנום" (Les Salauds Vont en Enfer), בו לתפקיד הראשי ליהק את מרינה ולאדי (איתה יתחתן בסוף אותה שנה).

בשנים 1964 - 1968 שיחק בתפקיד ראשי בסדרת הסרטים אודות הרפתקאותיה של אנג'ליק. השתתפות בסרטים אלו הביא לו פרסום בצרפת ומחוצה לה. בשנים 1970 - 1979 ניהל את התיאטרון הלאומי בעיר ריימס.
בשנת 1981 שיחק בתפקיד ראשי בסרט המקצוען לצידו של ז'אן-פול בלמונדו. בשנת 1982 ביים את העיבוד הקולנועי לספרו של ויקטור הוגו עלובי החיים.

רובר חוסיין נפטר בעיירה אססה לה נאנסי שבחבל מרט ומוזל ב־31 בדצמב 2020 ממחלת הקורונה.
==חייו האישיים==
רובר חוסיין היה נשוי שלוש פעמים ואב לארבעה בנים.

== קישורים חיצוניים ==

==הערות שוליים==

קטגוריה:במאי קולנוע יהודים צרפתים
קטגוריה:תסריטאי קולנוע יהודים צרפתים
קטגוריה:במאי תיאטרון יהודים צרפתים
קטגוריה:שחקני קולנוע וטלוויזיה יהודים צרפתים
קטגוריה:מסדר האמנויות והספרות
קטגוריה:מפקדים בלגיון הכבוד
קטגוריה:קצינים בלגיון הכבוד
קטגוריה:צרפתים שנולדו ב-1928
קטגוריה:צרפתים שנפטרו ב-2020
World Radio History

World Radio History הוא ארכיון אמריקאי בבעלותו של שדרן הרדיו האמריקאי דייוויד אי. אפ. גליסון. הארכיון, אשר פועל מאז 2011, מאגד למעלה מ-9 מיליון גליונות של כתבי עת, רובם מגזיני מוזיקה ורדיו, שפורסמו במהלך המאה ה-20 והמאה ה-21.

הארכיון זכה בפרס הצטיינות לשימור מטעם ספריית השידור האמריקאית ב-2023.<ref></ref>

== קישורים חיצוניים ==
* 

== הערות שוליים ==

קטגוריה:ארצות הברית: ארכיונים
קטגוריה:ארכיוני מוזיקה
קטגוריה:ארכיוני עיתונות
ג'ון הילי

ג'ון הילי (באנגלית: John Healey; נולד ב-13 בפברואר 1960) הוא פוליטיקאי בריטי המכהן כמזכיר ההגנה של הממלכה המאוחדת החל מ-5 ביולי 2024. בעבר כיהן בקבינט של ראש הממשלה טוני בלייר כ מ-1997 עד 2001, כ מ-2002 עד 2005, מ-2005 עד 2007, ותחת גורדון בראון כ מ-2007 עד 2009 וכ מ-2009 עד 2010. הילי, חבר מפלגת הלייבור, מכהן כחבר בית הנבחרים הבריטי משנת 1997.

לאחר הבחירות הכלליות בבריטניה 2010 נבחר לקבינט הצללים ומונה למזכיר המדינה לבריאות על ידי אד מיליבנד. הוא התפטר מהתפקיד באוקטובר 2011. הוא גם שימש כמזכיר המדינה לשיכון בקבינט הצללים מ-2016 עד 2020 תחת ג'רמי קורבין.

הילי נשוי ואב לבן.

==קישורים חיצוניים==
* 

==הערות שוליים==

קטגוריה:שרי ההגנה של בריטניה
קטגוריה:חברי מפלגת הלייבור (הממלכה המאוחדת)
קטגוריה:חברי הפרלמנט של הממלכה המאוחדת (1997–2001)
קטגוריה:חברי הפרלמנט של הממלכה המאוחדת (2001–2005)
קטגוריה:חברי הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
Point Me at the Sky

"Point Me at the Sky" (בעברית: "כוון אותי לשמיים") הוא הסינגל הבריטי החמישי של להקת הרוק הבריטית פינק פלויד, שיצא לאור ב-6 בדצמבר 1968.<ref></ref> זה היה הסינגל האחרון שלהם בבריטניה במשך כמעט עשור.<ref></ref><ref></ref> השיר היה שיתוף פעולה מוקדם של הבסיסט רוג'ר ווטרס והגיטריסט דייוויד גילמור.<ref></ref> הסינגל לא יצא לאור בארצות הברית, אלא בקנדה, יפן וכמה מדינות באירופה.

השירה בבית השיר מושרת על ידי גילמור, וקולות הגשר משותפים לגילמור ולווטרס.

עותקים לקידום מכירות בבריטניה וכמה הוצאות זרות הדפיסו בטעות את הכותרת "Point Me to the Sky" על הלייבל או העטיפה.

== מהדורות אחרות ==
"Point Me at the Sky" הפך מאז לאחת ההקלטות הנדירות ביותר של פינק פלויד ששוחררו רשמית. הסינגל לא היה מיועד ליציאת האלבום, וכתוצאה מכך ההקלטה הופקה במונו בלבד.

הסינגל לא הגיע למצעדים בבריטניה. הבי-סייד, "Careful with That Axe, Eugene", הפך לפופולרי הרבה יותר, שכן הוא נכלל בשני אלבומים של פינק פלויד ונוגן בקביעות בהופעות עד תחילת שנות ה-70.

"Point Me at the Sky" נותר מחוץ לאוסף Relics משנת 1971, אם כי הוא יצא מחדש באוסף התקליטורים משנת 1992 The Early Singles, דיסק בונוס במארז Shine On. השיר יצא לאור בארצות הברית לראשונה בשנת 1978 באלבום קידום מכירות נדיר, "A Harvest Sampler" (מספר קטלוגי SPRO-8795/6). אלבום זה הכיל גרסת סטריאו מחודשת שלא הייתה זמינה בדרך אחרת, אשר נגזרת ממיקס המונו.

ההוצאה הנרחבת הראשונה של "Point Me at the Sky" יצאה בשנת 2016, כאשר השיר נכלל במארז The Early Years 1965–1972 ובאלבום האחות שלו Cre/ation: The Early Years 1967–1972, אוסף של 2 תקליטורים של המארז המלא.<ref></ref>

ביצוע של "Point Me at the Sky" שהוקלט ושודר על ידי ה-BBC בסוף 1968 נכלל גם הוא במארז Early Years 1965–1972. לגרסה זו יש סולו אמצעי ממושך של רייט.

== משתתפים ==
* דייוויד גילמור - גיטרה חשמלית, גיטרת סלייד חשמלית, קולות רקע, שירה מובילה (בתים, המחצית השנייה של המקהלות)
* רוג'ר ווטרס - גיטרה בס, קולות רקע, שירה מובילה (המחצית הראשונה של הפזמון והבית האחרון)
* ריק רייט - אורגן האמונד, אורגן פרפיסה, פסנתר, גלוקנשפיל, קולות רקע
* ניק מייסון - תופים, מאראקס, טמפל בלוקס

== קישורים חיצוניים ==

==הערות שוליים==

קטגוריה:שירי 1968
קטגוריה:סינגלים מ-1968
קטגוריה:שירי פינק פלויד
קטגוריה:שירים באנגלית
קטגוריה:שירי פופ פסיכדליים
ויקטוריה סטארמר

מחוץ לרחוב [[דאונינג 10 לאחר ניצחונו של קיר בבחירות ומינויו, יולי 2024]]
הסטארמרים בדרך לפסגת וושינגטון 2024
ויקטוריה, ליידי סטארמר (באנגלית: Victoria, Lady Starmer; לבית אלכסנדר; נולדה ב-1973 או 1974) היא יהודייה-בריטית ואשתו של סר קיר סטארמר, ראש ממשלת בריטניה ומנהיג מפלגת הלייבור. הייתה בעברה עורכת דין, וכיום היא עובדת עבור שירות הבריאות הלאומי (NHS).

==ראשית חייה==
סטארמר נולדה בשם ויקטוריה אלכסנדר בלונדון ב-1973 או 1974, וגדלה בגוספל אוק שבצפון-מערב לונדון. אביה ברנרד, מרצה לכלכלה, הוא יהודי שומר מצוות שנולד בהקני ב-1929 למשפחה פולנית-יהודית שהיגרה לבריטניה לפני מלחמת העולם השנייה. אימה, ברברה, רופאה בקהילה ב-NHS שמתה ב-2020, התגיירה עם נישואיה. לסטארמר יש אחות גדולה יותר, ג'ודית.

היא התחנכה בבית הספר צ'אנינג בהייגייט שבלונדון, ולאחר מכן סיימה תארים במשפטים וסוציולוגיה באוניברסיטת קרדיף, שם הייתה נשיאת אגודת הסטודנטים מ-1994 עד 1995.

סטארמר תומכת במפלגת הלייבור לפחות מאז שנות לימודיה, והשתתפה במחאה נגד הרפורמות בחינוך של מזכיר החינוך השמרני דאז, ג'ון פאטן, במהלך כהונתה כקצינת החינוך והרווחה של אוניברסיטת קרדיף ב-1993.

==קריירה==
סטארמר הוסמכה כעורכת דין ארבע שנים לאחר סיום לימודיה, ועבדה עבור Hodge Jones & Allen, משרד עורכי דין בסוהו המתמחה בפשעי רחוב. מאז שהתחתנה עבדה בתחום הבטיחות והגיהות בתעסוקה ב-NHS. היא צפויה להמשיך בתפקידה לאחר שבעלה נבחר לראשות הממשלה.

==חיים אישיים==
ויקטוריה פגשה את קיר סטארמר, שהיה אז פרקליט בכיר ב-Doughty Street Chambers, בתחילת שנות ה-2000, ועל פי הדיווחים אמרה "מי לעזאזל הוא חושב שהוא?" לאחר השיחה הראשונה שלהם. השניים התקרבו, התארסו ב-2004 ונישאו ב-6 במאי 2007 באחוזת פנס באסקס. לבני הזוג שני ילדים, בן שנולד שנה לאחר חתונתם, ובת שנולדה שנתיים לאחר מכן. הם מגדלים את שני ילדיהם כיהודים, בהתאם לדת של אימם.

סטארמר צמחונית. היא ובעלה גידלו את ילדיהם כצמחונים עד גיל 10, ואז אפשרו להם לבחור אם לאכול בשר. היא שמרה על פרופיל נמוך יחסית במהלך הבחירות הכלליות של 2024, לאחר שבחרה שלא להופיע במהלך הקמפיין.

==קישורים חיצוניים==

==הערות שוליים==

קטגוריה:יהודים אנגלים
קטגוריה:יהודיות בריטיות
קטגוריה:עורכי דין יהודים בריטים
קטגוריה:בני זוג של פוליטיקאים
קטגוריה:ילידות 1973
Crossy Road

צילום מסך מהמשחק
Crossy Road הוא משחק וידאו שפותח ופורסם על ידי חברת פיתוח משחקי הווידאו האוסטרלית Hipster Whale ויצא לשווקים לראשונה ב-20 בנובמבר 2014 עבור הפלטפורמות iOS ואנדרואיד. בעקבות הפופולריות של המשחק הוא יצא לאורך השנים גם למספר פלטפורמות אחרות, כולל Windows Phone, ו-Amazon Fire TV. בנוסף, המשחק מתעדכן באופן תדיר עם דמויות חדשות ושלבים חדשים, על מנת לשמור על עניין במשחק עבור השחקנים.

== משחקיות ==
מטרת המשחק היא לסייע לדמות לחצות כמות אינסופית של כבישים סואנים, פסי רכבת ונהרות מבלי להיפגע, או ליפול למים. בנוסף השחקן צריך גם לאסוף מטבעות הפזורים ברחבי השלבים השונים ואשר באמצעות ניתן לקבל גישה לדמויות חדשות.

בגרסת הנייד המקורית הדמות מתקדמת על ידי קפיצות קדימה, אחורה או לצדדים.

== דמויות ==
המשחק כולל מגוון רחב של דמויות, כל אחת עם המראה הייחודי שלה ולחלק מהדמויות יש גם אפקטים קוליים ייחודיים.

דמות ברירת המחדל היא תרנגולת אשר נדרשת לחצות שורה של כבישים סואנים, נהרות ופסי רכבת. ניתן גם לבחור לשחק במקום זאת באחת ממאות דמויות אחרות, ועולם המשחק והמכשולים השונים משתנים בהתאם לדמות אותה בוחרים. לדוגמה, כאשר בוחרים לשחק בדמות האסטרונאוט עולם המשחק הוא בחלל והמכשולים כוללים בין היתר אסטרואיד<nowiki/>ים.

גרסת האנדרואיד של המשחק כוללת גם את הדמות "Android Robot" אשר מבוססת על הלוגו של מערכת ההפעלה אנדרואיד.

== ראו גם ==
* Frogger
* למה התרנגולת חצתה את הכביש?

== קישורים חיצוניים ==
* 

קטגוריה:משחקי מובייל
קטגוריה:משחקי Windows
קטגוריה:משחקי פעולה ממוחשבים
קטגוריה:משחקי וידאו משנת 2014
קטגוריה:משחקי וידאו שפותחו באוסטרליה
מדחס בוכנה

מדחס בוכנה הוא מדחס שעובד על גל ארכובה עם בוכנות, הבוכנות נעות מעלה ומטה בצילינדר כאשר הבוכנה נעה פנימה, הגז נשאב פנימה דרך מסנן ואז שסתום הכניסה נסגר, הבוכנה חוזרת אל מקומה הקודם ובכך מקטינה את חלל השאיבה, הגז נדחס ומשוחרר דרך שסתום היציאה, הגז הדחוס יוצא לקו גז דחוס, למשל להפעלת כלים שעובדים על אוויר דחוס. מדחסי בוכנה לשימוש ביתי ובתי מלאכה, מונעים בדרך כלל חשמלית, בתעשייה מצויים גם מדחסי בוכנה המונעים על ידי מנועי בעירה פנימית.

מדחסי בוכנה משמשים בעיקר בתחומי היישום הבאים
*כלי אוויר דחוס בבתי מלאכה (מברגה פנאומטית, אקדח מסמרים, מהדקים)
*ביתי: ניפוח מזרני אוויר, צמיגים
*מקררים ביתיים

==קישורים חיצוניים==

== הערות שוליים ==

קטגוריה:מכונות
ג'ו קלוסק

ג'ו קלוסק (באנגלית: Joe Klocek; נולד ב-24 ביוני 1995) הוא שחקן אוסטרלי.

== ביוגרפיה ==
קלוסק נולד בבריזבן, אוסטרליה.

== קריירה ==
בשנת 2016 שיחק בתפקיד ראשי בסדרת הטלוויזיה Nowhere Boys.<ref></ref> בשנת 2017 שיחק קלוסק בתפקיד אורח בתור אוון לואיס באופרת הסבון האוסטרלית "שכנים שכנים". <ref></ref> הוא חזר לשחק שוב בסדרה בתור ביירון סטון בשנת 2022. <ref></ref>

בשנת 2020 שיחק בסרט "הבצורת".<ref></ref>

קלוסק הופיע בסדרות טלוויזיה רבות בהן Barracuda, "קבלו אותי" ו"גליץ'". הוא הופיע גם בסרטים "שודדי הקאריביים: נקמתו של סלזאר" ו"ילדי התירס".

בשנת 2024 פורסם כי לוהק לתפקיד בסדרת הטלוויזיה Invisible Boys. <ref></ref>

== פילמוגרפיה ==
=== קולנוע ===
{| class="wikitable sortable"
!שנה
! כותרת
!תפקיד
! הערות
|-
| 2010
|Best Day
|ג'ונת'ן
| קצר
|-
| 2017
|שודדי הקאריביים: נקמתו של סלזאר
| חייל צעיר
|
|-
| 2019
|All Good Things
| יצחק
| קצר
|-
| rowspan="2" | 2020
| ילדי התירס
| קלדר קולווינגטון
|
|-
|הבצורת
| ארון פאלק הצעיר
|
|}

=== טלוויזיה ===
{| class="wikitable sortable"
!שנה
! כותרת
!תפקיד
! class="unsortable" | הערות
|-
| rowspan="2" | 2016
| ברקודה
| ציטסאס
| 2 פרקים
|-
|קבלו אותי
| דסטין
|פרק אחד
|-
| 2016–2018
|Nowhere Boys
| הית' בקלנד
| 26 פרקים
|-
| rowspan="2" | 2017
|שכנים שכנים
| אוון לואיס
| תפקיד אורח
|-
| גליץ'
| ג'וש
| 2 פרקים
|-
| rowspan="3" | 2018
|Harrow
| שון פולסון
|פרק אחד
|-
| החיים של ג'ס
| קופר
|פרק אחד
|-
| פטרישיה מור
| טובי
| 8 פרקים
|-
| 2022
|שכנים שכנים
| ביירון סטון
| 18 פרקים
|-
| 2024
|ליידי ג'יין שלי <small>(אנ')</small>
| פיץ
| 5 פרקים
|-
| 2025
|Invisible Boys
| מאט
| 10 פרקים
|}

==קישורים חיצוניים==

== הערות שוליים ==

קטגוריה:שחקנים ילדים אוסטרלים
קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1995
ולדימיר קוקס

ולדימיר קוקס (ברוסית: Владимир Григорьевич Кукес; 8 בספטמבר 1934, לנינגרד – 5 בפברואר 2024, מוסקבה) היה מומחה לפרמקולוגיה סובייטי-רוסי ממוצא יהודי.

==קורות חיים==
ולדימיר קוקס נולד בשנת 1934 בלנינגרד למשפחה יהודית. אביו היה מהנדס. לוולדימיר היה אח סמיון קוקס ואחות מינה. לאחר התקרבות קרבות מלחמת העולם השנייה לעיר המשפחה פונתה לאזור סברדלובסק.

לאחר סיום בית ספר קוקס החל ללמוד רפואה באוניברסיטת סצ'נוב אותה סיים בשנת 1957. הוא נשלח לעבודה למגדן והיה רופא בבית חולים אזורי.

בשנת 1961 קוקס חזר למוסקבה והחל לימודי תואר שלישי אותם סיים בשנת 1964. לאחר סיום עבודת התואר הוא החל ללמד באוניברסיטה.

בהדרגה קוקס עבר מתחום רפואה לפרמקולוגיה תוך התמחות בפרמקולוגיה קלינית. בשנת 1970 הוא סיים עבודת פוסט-דוקטורט. בשנת 1974 הוא מונה לפרופסור.

בשנת 1980 קוקס היה חלק של צוות שקיבל פרס ברית המועצות. הוא היה חבר באקדמיה למדעי הרפואה משנת 1999 וחבר בפועל באקדמיה רוסית למדעים.

קוקס כתב מספר ספרי לימוד בתחום רפואה פנימית ופרמקולוגיה. ספרו "פרמקולוגיה קלינית" עבר 6 מהדורות. בהדרכתו הוכנו 113 עבודות תואר שלישי ו-25 עבודות פוסט-דוקטורט.

קוקס היה חבר מערכת של כתבי עת בתחום התמחותו.

על פעילותו לקוקס הוענקו מספר פרסים ועיטורים.

קוקס נפטר במוסקבה בשנת 2024.

==קישורים חיצוניים==
* [https://cyberleninka.ru/article/n/kukes-vladimir-grigorievich-k-80-letiyu-so-dnya-rozhdeniya/viewer ביוגרפיה], באתר cyberleninka.ru 

קטגוריה:מדענים יהודים סובייטים
קטגוריה:רופאים יהודים
קטגוריה:רופאים רוסים
קטגוריה:פרמקולוגים יהודים
קטגוריה:מחברי ספרי לימוד
קטגוריה:יהודים חברי האקדמיה הרוסית למדעים
קטגוריה:רוסים שנולדו ב-1934
קטגוריה:רוסים שנפטרו ב-2024
סמיון קוקס

סמיון קוקס (ברוסית: Семён Григорьевич Кукес ; נולד ב-5 בדצמבר 1946) הוא מומחה לנפט ואיש עסקים סובייטי-אמריקאי-רוסי ממוצא יהודי. 
==קורות חיים==
סמיון קוקס נולד בשנת 1946 בלנינגרד למשפחה יהודית. אביו היה מהנדס. לסמיון היה אח ולדימיר ואחות מינה. 

לאחר סיום בית ספר קוקס החל ללמוד כימיה במכון לכימיה וטכנולוגיה במוסקבה אותו סיים בסוף שנות ה-60 של המאה ה-20. הוא החל לעבוד בתעשיית הנפט הסובייטית ובתקופה זו קיבל פטנט ראשון על המצאתו. הוא המשיך ללימודי תואר שלישי במכון של אקדמיה למדעים של ברית המועצות וסיים את עבודת התואר בשנת 1973.

בשנת 1977 קוקס קיבל אישור לעזוב את ברית המועצות, הגיע לארצות הברית והחל ללמד באוניברסיטת רייס. בהמשך הוא עבר לתחום תעשיית נפט ועבד במספר חברות.

בשנת 1995 קוקס חזר לרוסיה והיה מנהל בכיר של סניף מקומי של חברת Amoco אמריקאית. בשנים 1996–1998 הוא היה סגן נשיא של יוקוס. משנת 1998 ועד ליוני 2003 הוא היה נשיא שחברת נפט TNK-BP הרוסית שהייתה השלישית במדינה בהפקת נפט. בנובמבר 2003, לאחר מעצרו של מיכאיל חודורקובסקי במשך כשנה הוא היה נשיא "יוקוס".

לאחר כ-20 שנים בעסקי נפט ברוסיה קוקס חזר לארצות הברית. הוא יועץ של חברות שונות בתחום הפקה ועיבוד של נפט. בנוסף לכך הוא השקיע בתחומים אחרים למשל בייצור תרופות.

בתחום התמחותו הוא פרסם כ-60 מאמרים מדעיים, כתב מספר ספרים ובעלותו 130 פטנטים.

בשנת 2016 קוקס תרם למערכת הבחירות של דונלד טראמפ. בשנת 2017 הוא עבר חקירה של רוברט מולר בהקשר לקשריו עם ויקטור וקסלברג

==קישורים חיצוניים==
* [https://web.archive.org/web/20160930153358/http://www.kommersant.com/p541561/r_500/Simon_Kukes_Prefers_Drugs_to_Oil_ ביוגרפיה] 
* [https://neftegaz.ru/persons/332812-kukes-semen/ ביוגרפיה] 

==הערות שוליים==

קטגוריה:מהנדסים יהודים
קטגוריה:ממציאים יהודים
קטגוריה:ממציאים רוסים
קטגוריה:ממציאים אמריקאים
קטגוריה:אנשי עסקים אמריקאים
קטגוריה:מהגרים מברית המועצות לארצות הברית
קטגוריה:ילידי 1946
קטגוריה:מהנדסים רוסים
מארק קורצר

מארק קורצר (ברוסית: Марк Аркадьевич Курцер; נולד ב-30 ביוני 1957) הוא רופא ואיש עסקים סובייטי-רוסי ממוצא יהודי. הוא מתמחה בגינקולוגיה ומיילדות.

==ביוגרפיה==
מארק קורצר נולד בשנת 1957 במוסקבה למשפחה יהודית. אביו היה מהנדס וגם אמו לא עסקה ברפואה.

לאחר סיום בית ספר בשנת 1974 קורצר החל ללמוד רפואה באוניברסיטה רוסית לאומית לחקר מדעי הרפואה אותה סיים בשנת 1982. הוא המשיך ללימודי תואר שלישי. בשנת 2001 הוא סיים פוסט-דוקטורט ובשנת 2003 מונה לפרופסור. בשנת 2017 הוא מונה לראש קתדרה.

בשנת 2011 קורצר התקבל כחבר בהתכתבות באקדמיה רוסית למדעים ובשנת 2016 קודם לחבר בפועל.

קורצר כתב מספר ספרים וספרי לימוד בתחום התמחותו. הוא פרסם מעל ל-200 מאמרים בכתבי עת מקצועיים.

עד לשנת 2013 קורצר כיהן בתפקיד בכיר במערכת הבריאות העירונית והיה "רופא-מיילד ראשי" של העיר.

בשנת 2001 קורצר החל להקים רשת מרפאות "העם והילד". בשנת 2006 הוא לראשונה ברוסיה פתח בית יולדות פרטי. בשנת 2017 הרשת כללה 39 מרכזים ב-24 ערים. עלות לידה במרכזי הרשת היא עד פי 10 יותר יקרה מלידה במוסד ממשלתי. לאור רמת טיפול הביקוש הוא גבוה. הונו של קורצר הוערך בכ-550 מיליון דולר.

על פעילותו בתחום הרפואה לקורצר הוענק עיטור ההצטיינות למען המולדת (3 פעמים), עיטורים ופרסים נוספים.

בשנת 2021 הוענק לקורצר פרס של פדרציית הקהילות היהודיות של רוסיה.

==קישורים חיצוניים==

* [https://kurcer.com/biography/ ביוגרפיה] 
* [https://tadviser.com/index.php/Person:Kurtzer_Mark_Arkadevich ביוגרפיה] 

==הערות שוליים==

קטגוריה:מדענים יהודים סובייטים
קטגוריה:רופאים יהודים
קטגוריה:רופאים רוסים
קטגוריה:אנשי עסקים יהודים
קטגוריה:אנשי עסקים רוסים
קטגוריה:מקבלי עיטור ההצטיינות למען המולדת
קטגוריה:יהודים חברי האקדמיה הרוסית למדעים
קטגוריה:רוסים שנולדו ב-1957
קטגוריה:רוסים שנפטרו ב-2024
שליחים מיוחדים למאבק באנטישמיות

נכון ליולי 2024, לפחות 30 מדינות מינו שליחים מיוחדים למאבק באנטישמיות. בשנת 2019 הוקם הפורום של שליחים מיוחדים ומתאמים למאבק באנטישמיות (SECCA), הפועל בחסות הקונגרס היהודי העולמי.

==ישראל==
באפריל 2022 מינה שר החוץ יאיר לפיד את נועה תשבי לתפקיד לא בשכר של שליחה למאבק באנטישמיות במשרד החוץ הישראלי. חברי הקונגרס האמריקאי וארגונים יהודיים בירכו על המינוי. לשליחה לא היה צוות או תקציב. תשבי הועברה מהתפקיד באפריל 2023 והוחלפה על ידי עורכת דין בתחום זכויות האדם מיכל קוטלר-וונש. וונש הדוגלת בהגדרה העובדת לאנטישמיות של כוח המשימה הבין-לאומי להנצחת זכר השואה.

==ארצות הברית==
חוק הסקירה הגלובלית של האנטישמיות לשנת 2004 יצר את משרד השליח המיוחד למעקב ולמאבק באנטישמיות (SEAS), בראשות השליח המיוחד למעקב ולמאבק באנטישמיות במחלקת המדינה. השליח המיוחד הראשון הושבע לתפקיד בשנת 2006 השליח המיוחד הועלה לדרגת שגריר בשנת 2021.

==קנדה==
ב-2020 מונה אירווין קוטלר, לשעבר התובע הכללי, לשליח המיוחד הראשון של קנדה לזיכרון השואה ולמאבק באנטישמיות. הוא כיהן בתפקיד עד אוקטובר 2023 והוחלף על ידי הדיפלומטית דבורה ליונס.

==האיחוד האירופי==
באוקטובר 2015, בתגובה לעלייה באנטישמיות באירופה, יצר האיחוד האירופי את משרת מתאם המאבק באנטישמיות. הפקידה הגרמנית קתרינה פון שנורביין מונתה לתפקיד על ידי סגן הנשיא הראשון לנציבות דאז פרנס טימרמנס בדצמבר 2015.

אחריותה העיקרית היא ליצור קשר עם הקהילות והגופים היהודיים באירופה, ולהציע וליישם מדיניות להתמודדות עם אנטישמיות, לקדם חינוך על השואה ולטפח את החיים היהודיים.

==בריטניה==
תרזה מיי ייסדה את תפקיד יועץ הממשלה הבריטי לאנטישמיות בשנת 2019. חבר הפרלמנט הוותיק ממפלגת הלייבור ג'והן מאן מונה לתפקיד לכהונה של 5 שנים שתסתיים ב-1 ביולי 2024. התפקיד לא בשכר, אך המשרד מקבל 100,000 ליש"ט בשנה לכיסוי נסיעות והוצאות. הוא מקבל גם תמיכה מקרן המדיניות למאבק באנטישמיות.

==ראו גם==
* הקונגרס היהודי העולמי
* כוח המשימה הבין-לאומי להנצחת זכר השואה

==הערות שוליים==

קטגוריה:מאבק באנטישמיות
סיירוס כריסטי

סיירוס סילבסטר פרדריק כריסטי (באנגלית: Cyrus Sylvester Frederick Christie; נולד ב-30 בספטמבר 1992 בקובנטרי שבאנגליה) הוא כדורגלן אירי המשחק בעמדת המגן הימני בנבחרת אירלנד.

== קריירת מועדונים ==
כריסטי גדל במחלקת הנוער של קובנטרי סיטי. הוא הושאל לנאניטון טאון ולהינקלי יונייטד מהנשיונל ליג צפון,<ref></ref> ולאחר מכן חזר לקובנטרי סיטי ושיחק עמה בפוטבול ליג צ'מפיונשיפ ובפוטבול ליג הראשונה. בהמשך שיחק בדרבי קאונטי ובמידלסברו במסגרת הפוטבול ליג צ'מפיונשיפ.<ref></ref><ref></ref>

ב-31 בינואר 2018 חתם כריסטי בפולהאם מהפוטבול ליג צ'מפיונשיפ.<ref></ref> הוא ערך שש הופעות ליגה במדי הקבוצה עד לתום עונת , בסופה העפילה פולהאם לפרמייר ליג. ב-11 באוגוסט ערך כריסטי את הופעת הבכורה שלו בפרמייר ליג, בהפסד 2-0 לקריסטל פאלאס במסגרת המחזור הראשון לעונת 2018/2019. בתום העונה חזרה פולהאם לפוטבול ליג צ'מפיונשיפ. בסך הכל ערך כריסטי 61 הופעות ליגה במדי המועדון במסגרת הפרמייר ליג והפוטבול ליג צ'מפיונשיפ, בהן הבקיע שער אחד.

בעונת 2020/2021 הושאל כריסטי לנוטינגהאם פורסט מהפוטבול ליג צ'מפיונשיפ, במדיה ערך 44 הופעות ליגה, ובחצי השני של עונת 2021/2022 הושאל לסוונסי סיטי מהפוטבול ליג צ'מפיונשיפ,<ref></ref> במדיה ערך 23 הופעות ליגה והבקיע שלושה שערים.

ב-26 באוגוסט 2022 חתם כריסטי בהאל סיטי מהפוטבול ליג צ'מפיונשיפ.<ref></ref> הוא ערך 65 הופעות ליגה במדי המועדון, בהן הבקיע שלושה שערים, וב-19 במאי 2024 הודיע המועדון כי כריסטי יעזוב את המועדון בקיץ, עם תום חוזהו.<ref></ref>

== קריירה בינלאומית ==
כריסטי נולד באנגליה, והיה רשאי לייצג את אירלנד בזירה הבינלאומית בשל מוצאה האירי של סבתו מדבלין.<ref></ref> באוקטובר 2014, לאחר שהתרשם מביצועיו של כריסטי במדי דרבי קאונטי בתחילת עונת בפוטבול ליג צ'מפיונשיפ, ביקש ממנו מאמן נבחרת אירלנד מרטין אוניל לשחק עבור הנבחרת.<ref></ref> ב-10 בנובמבר זומן כריסטי לראשונה לסגל נבחרת אירלנד, לקראת משחק מוקדמות יורו 2016 נגד נבחרת סקוטלנד ומשחק ידידות נגד נבחרת ארצות הברית.

ב-18 בנובמבר ערך כריסטי את הופעת הבכורה שלו בנבחרת, בניצחון 4-1 על נבחרת ארצות הברית באצטדיון אביבה.<ref></ref><ref></ref> ב-4 בספטמבר 2015, בהופעתו השנייה בנבחרת, בניצחון 4-0 על נבחרת גיברלטר במסגרת מוקדמות יורו 2016, הבקיע כריסטי את שער הבכורה שלו בנבחרת.

כריסטי נכלל בסגל נבחרת אירלנד לטורניר יורו 2016, אך לא שיחק בטורניר.

== קישורים חיצוניים ==

== הערות שוליים ==

קטגוריה:כדורגלנים אירים
קטגוריה:מגני כדורגל אירים
קטגוריה:כדורגלני קובנטרי סיטי
קטגוריה:כדורגלני דרבי קאונטי
קטגוריה:כדורגלני מידלסברו
קטגוריה:כדורגלני פולהאם
קטגוריה:כדורגלני נוטינגהאם פורסט
קטגוריה:כדורגלני סוונסי סיטי
קטגוריה:כדורגלני האל סיטי
קטגוריה:כדורגלני נבחרת אירלנד
קטגוריה:כדורגלני יורו 2016
קטגוריה:אירים שנולדו ב-1992
Softcore

"Softcore" הוא שיר של הלהקה האלטרנטיבית האמריקאית הנייברהוד מתוך אלבום האולפן השלישי שלה, The Neighbourhood. הוא נכתב ב-2017 על ידי חברי הלהקה ג'סי רת'רפורד, ברנדון פריד, ג'רמיה פרידמן, זכרי אבלס, מייקל מרגוט ולארס סטאלפורס והופק על ידי סטאלפורס גם כן.<ref name=":0"></ref>

אף על פי שמעולם לא פורסם כסינגל, השיר זכה לביקורות חיוביות ממבקרי מוזיקה, והצליח להיכנס למצעדים שונים ברחבי העולם לאחר שזכה לעדנה מחודשת בשנת 2022 – הוא דורג במקום השישים-וחמישה בבילבורד גלובל 200 והפך ללהיט רדום,<ref></ref> ולאחד מהשירים הפופולריים ביותר של הלהקה, לצד "Sweater Weather" ו-"Daddy Issues". הוא הצליח ל-40 העליונים בפינלנד, יוון, צ'כיה, סלובקיה, נורווגיה, אוסטריה ושווייץ. הוא קיבל את תואר הפלטינה על ידי איגוד תעשיית ההקלטות האמריקאי ו-IFPI Greece, תואר הזהב על ידי איגוד תעשיית ההקלטות הגרמני ואיגוד תעשיית ההקלטות האיטלקי, ותואר הכסף על ידי איגוד תעשיית ההקלטות הבריטי.

השיר נכלל באלבום האוסף של מגזין Bravo, שיצא ב-11 בפברואר 2022.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה ×2
| 160,000
|-
! צרפת (SNEP)
| זהב
| 100,000
|-
! גרמניה (BVMI)
| זהב
| 200,000
|-
! איטליה (FIMI)
| זהב
| 50,000
|-
! פולין (ZPAV)
| פלטינה ×2
| 100,000
|-
! הממלכה המאוחדת (BPI)
| זהב
| 400,000
|-
! ארצות הברית (RIAA)
| פלטינה
| 1,000,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|9 במרץ 2018
|הזרמת מוזיקה • הורדה דיגיטלית
|קולומביה • סוני
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:שירי הנייברהוד
קטגוריה:שירים באנגלית
קטגוריה:שירי אלקטרופופ
ז'אק פרייטג

ז'אק פרייטג (באנגלית: Jacques Freitag; 11 ביוני 1982 – 1 ביולי 2024) היה אתלט דרום אפריקאי, אלוף עולם (פריז 2003) בקפיצה לגובה.

== ביוגרפיה ==
אמו של פרייטג, הנדרינה פיטרס, הייתה אלופת דרום אפריקה בקפיצה לגובה בשנת 1973, ושיאה האישי הוא 1.74 מטר.

=== 1999 ===
==== אלוף עולם עד גיל 18 ====
באליפות העולם עד גיל 18 שנערכה בבידגושץ' שבפולין ביולי זכה במדליית זהב בקפיצה לגובה בתוצאה של 2.16 מטר.

במשחקי כל-אפריקה שנערכו בספטמבר ביוהנסבורג שבדרום אפריקה סיים במקום רביעי בקפיצה לגובה בתוצאה של 2.20 מטר.

=== 2000 ===
==== אלוף עולם עד גיל 20 ====
באליפות העולם עד גיל 20 שנערכה בסנטיאגו דה צ'ילה שבצ'ילה באוקטובר זכה במדליית זהב בקפיצה לגובה בתוצאה של 2.24 מטר.

=== 2001 ===
באליפות העולם שנערכה באדמונטון שבאלברטה, קנדה, סיים במקום 23 בקפיצה לגובה בתוצאה של 2.15 מטר.

=== 2003 ===
==== אלוף עולם ====
באליפות העולם שנערכה בפריז שבצרפת באוגוסט זכה במדליית זהב בקפיצה לגובה בתוצאה של 2.35 מטר, לפני סטפן הולם משוודיה (2.32 מטר) ומארק בוזוול מקנדה (2.32 מטר).

=== 2004 ===
באולימיפאדת אתונה שנערכה באוגוסט סיים במקום 20 בקפיצה לגובה בתוצאה של 2.20 מטר.

=== 2005 ===
באליפות העולם שנערכה בהלסינקי שבפינלנד באוגוסט סיים במקום 18 בקפיצה לגובה בתוצאה של 2.20 מטר.

===מותו===
ביוני 2024 נעלם אחרי שביקר את אמו. כשבועיים אחר כך, ב-2 ביולי, נמצאה גופתו הירויה.<ref></ref> מקרה המוות שלו נחקר כרצח.<ref></ref>

== שיאים אישיים ==
=== אצטדיון ===
* קפיצה לגובה: 2.38 מטר (2005), שיא דרום אפריקה

=== אולם ===
* קפיצה לגובה: 2.28 מטר (2005), שיא דרום אפריקה

== קישורים חיצוניים ==

== הערות שוליים ==

קטגוריה:קופצים לגובה
קטגוריה:אתלטים דרום אפריקאים
קטגוריה:אתלטים באולימפיאדת אתונה (2004)
קטגוריה:אלופי עולם באתלטיקה
קטגוריה:קורבנות רצח
קטגוריה:דרום אפריקאים שנולדו ב-1982
קטגוריה:דרום אפריקאים שנפטרו ב-2024
The Grants

"The Grants" הוא שיר שנכתב על ידי לנה דל ריי ומייק הרמוסה, והוקלט על ידי דל ריי עבור אלבום האולפן התשיעי שלה, (2023).<ref></ref> דל ריי שימשה כאחד ממפיקי השיר, יחד עם דרו אריקסון וזאק דאוס.<ref></ref> הוא יצא לאור בהוצאת חברות התקליטים אינטרסקופ רקורדס ופולידור רקורדס ב-14 במרץ 2023 כסינגל השלישי מהאלבום. השיר בוצע לראשונה ב-BBC Radio 1 Future Sounds עם קלרה אמפו בתור "השיר החם ביותר של רדיו 1".<ref></ref>

== רקע ==
ב-7 בדצמבר 2022, הזמרת-יוצרת האמריקאית לנה דל ריי אמרה שאלבום האולפן התשיעי שלה, Did You Know That There's a Tunnel Under Ocean Blvd, אמור לצאת בתחילת 2023.<ref></ref> בהמשך, הודיעה על אפשרות להזמנה מראש של האלבום תוך פרסום שיר הנושא מתוכו, "Did You Know That There's a Tunnel Under Ocean Blvd".<ref></ref>

דל ריי שיתפה את עטיפת האלבום ורשימת השירים בחודש העוקב. מלבד שיר הנושא.<ref></ref> "A&W" נבחר לצאת בתור הסינגל הבא מהאלבום, ב-14 בפברואר 2023,<ref></ref> ו-"The Grants" היה הסינגל הראשון שיצא בפורמט של סינגל שיווקי.<ref></ref><ref></ref><ref></ref> דל ריי הוציא אותו ב-14 במרץ.<ref></ref>

== מוזיקה ומילים ==
"The Grants" נכתב על ידי דל ריי לצד מייק הרמוסה.<ref name=":0"></ref> הוא תואר כשיר גוספל הבנוי סביב אקורדים קלילים לפסנתר וקולות רקע הרמוניים.<ref name=":1"></ref> מלודי פרי, פטי הווארד ושיקנה ג'ונס מספקות את קולות הרקע; כולן השתתפו ב-, סרט תיעודי משנת 2013 שהתמקד בחייהם של זמרי רקע.<ref></ref> השיר מתחיל בניסיונותיהן לשיר את הפזמון, עם הוראה כלשהי בקרב אחת מהן: "עוד פעם, את מוכנה?".<ref name=":2"></ref><ref></ref>

ב-"The Grants", דל ריי משתמשת בדימויים דתיים כדי לפנות אל מאהב או בן משפחה שעלולים להיעלם מחייה בקרוב ואומרת שתמיד תזכור את הזיכרונות שלה מהם.<ref name=":1" /><ref name=":2" /> דל ריי דיברה על כך בריאיון למגזין בילבורד והצהירה שחלק גדול מהאלבום שלה סובב סביב ענייני המשפחה שלה;<ref name=":1" /> "The Grants" נגזר משם משפחתה המקורי של דל ריי, ששמה האמיתי הוא אליזבת גרנט.<ref name=":0" /> הוא מתייחס לדודה שנפטר במהלך טיפוס להרי הרוקי בשורות "Like 'Rocky Mountain High' / The way John Denver sings".<ref></ref> בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-38 מיליון השמעות.<ref></ref>

== מיקומי שיא ==

==קישורים חיצוניים==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
Watercolor Eyes

"Watercolor Eyes" (בעברית: "עיניים בצבעי מים") הוא שיר שהוקלט על ידי הזמרת-יוצרת האמריקאית לנה דל ריי.<ref name=":0"></ref>

הוא יצא לאור ב-21 בינואר 2022, בהוצאת חברת התקליטים פולידור רקורדס, ונכלל בפסקול של העונה השנייה של סדרת הטלוויזיה "אופוריה" – הוא פורסם כסינגל באותו התאריך. דל ריי כתבה את השיר עם נאסרי אטווה והוא הופק על ידי דרו אריקסון.<ref></ref>

== רקע וכתיבה ==
השיר נכתב והוקלט בשנת 2021 על ידי דל ריי ונאסרי אטווה, והופק על ידי דרו אריקסון. במקור, היה צריך להיכלל באלבום האולפן השמיני שלה, Blue Banisters.<ref></ref> ב-10 בינואר 2022, נחשף ששיר של דל ריי יוצג בסדרת הטלוויזיה "אופוריה" בטוויטר.<ref></ref> בהמשך לכך, פורסמה העטיפה הרשמית של הפסקול בו נכלל.<ref name=":0" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-120 מיליון השמעות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 ביניאר 2022
|הזרמת מוזיקה • הורדה דיגיטלית
|פולידור
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים מסדרות טלוויזיה
קטגוריה:סינגלים בהוצאת פולידור רקורדס
בדיקת אוטופלואורסצנציה של קרקעית העין

בדיקת אוטופלואורסצנציה של קרקעית העין (באנגלית: (FAP) Fundus Autofluorescence Photography) היא בדיקת עיניים לא פולשנית המאפשרת מיפוי טופוגרפי של התפלגות בשכבת תאי אפיתל פיגמנט הרשתית כמו גם של פלואורפורים אחרים שעלולים להתרחש במחלות רשתית ובחלל התת-עצבי. הבדיקה כוללת צילום של פנים העין במצלמה מיוחדת תוך שימוש באורכי גל ספציפיים של אור.<ref name=":0"></ref><ref></ref>

== היסטוריה ==
הבדיקה בוצעה לראשונה בשנת 1995 על ידי פרופ' דלורי<ref>https://eye.hms.harvard.edu/francoisdelori</ref> מאוניברסיטת הרווארד בעזרת ספקטרופוטומטר. הבדיקה חשפה את המאפיינים ה הפנימיים של הרשתית האנושית. התקדמות טכנולוגית אפשרה פיתוח של מספר מכשירי FAF זמינים מסחרית בעלי טכניקות אבחון שונות כגון אופטלמוסקופ לייזר סריקה קונפוקלית, אולטרה- אופטלמוסקופ לייזר סריקה קונפוקלית רחב שדה, הדמיית קרקעית העין, מצלמת קרקעית העין ו.<ref name=":0" />

== אבחון ==
הבדיקה משמשת בין היתר לאבחון של ניוון מקולרי תלוי גיל.<ref></ref>

== הערות שוליים ==

קטגוריה:רפואת עיניים
GRB 080319B

GRB 080319B הוא שמה של התפרצות קרני גמא (GRB - Gamma Ray Burst) שזוהתה על ידי הלוויין סוויפט בשעה 06:12 UTC ב-19 במרץ 2008. ההתפרצות קבעה שיא חדש לעצם הרחוק ביותר שניתן היה לצפות בעין בלתי מזוינת:<ref name="nasa1"></ref> ההתפרצות הגיעה לשיא של בהירות נראית לעין של 5.7 ונשארה גלויה לעיניים אנושיות במשך כ-30 שניות.<ref name="Pi1"></ref> העוצמה הייתה בהירה יותר מ-9.0 למשך כ-60 שניות.<ref name="astronet"></ref> אם נצפה ממרחק של יחידה אסטרונומית (קירוב ממוצע של כדור הארץ מהשמש), שיא עוצמתה היה כ -67.57 (21 פי קוודריליון בהירה יותר מהשמש כשראו מכדור הארץ) ועוצמה מוחלטת (AB magnitude) של 38.6-, <ref></ref> כששיא זה נשבר על ידי GRB 220101A עם 39.4- בשנת 2023. <ref></ref> <ref></ref>

== סקירה כללית ==
התרשמות אמן [[ESO מהתפרצות קרני גמא GRB 080319B]]
ההיסט לאדום של ה-GRB נמדד ב-0.937, <ref></ref> כלומר הפיצוץ התרחש לפני כ-7.5 מיליארד ( 7.5× 10 9) שנים, כמחצית מהזמן מאז המפץ הגדול.<ref name="nasa1"></ref>

זוהר ההתפרצות קבע שיא חדש עבור העצם הבהיר ביותר שנצפה על ידי בני אדם ביקום",<ref name="nasa1"></ref> בהיר פי 2.5 מיליון מהסופרנובה הבהירה ביותר שנצפתה עד אז, SN 2005ap. <ref></ref>

עדויות מצביעות על כך שהזוהר היה בהיר במיוחד מכיוון שסילון הגמא שלו הצביע ישירות על כדור הארץ. הדבר איפשר בדיקה חסרת תקדים של מבנה הסילון, שנראה כמורכב מחרוט ממוקד צר וחרוט משני רחב יותר. אם מבנה זה מאפיין סילוני GRB, הרי שרוב גילויי ה-GRB צופים רק בחרוט הרחב הקלוש יותר, מה שאומר שרוב ה-GRBs הרחוקים חלשים מדי לזיהוי בטלסקופים של ימינו. אם הדבר נכון, הרי תופעת ה GRB נפוצה הרבה יותר מכפי שהונח עד כה. <ref></ref>

שיא נוסף שנקבע הוא מספר ההתפרצויות שנצפו באותו לוויין ביום אחד - ארבע. הסיומת B מעידה על כך שהיה זה הפרץ השני שזוהה באותו יום. חמישה GRBs זוהו בפרק זמן של 24 שעות, כולל GRB 080320. <ref></ref>

עד לאירוע התפרצות קרני גמא זה, הגלקסיה M83, במרחק של כ-15 מיליון שנות אור, הייתה העצם הרחוק ביותר הנראה לעין בלתי מזוינת, אם כי רק בתנאים מצוינים. הגלקסיה נותרה העצם הקבוע הרחוק ביותר שניתן לצפות בו ללא סיוע.<ref name="nasa1"></ref>

גרף בהירות באור הנראה (שחור) ובאורכי גל קצרים יותר (אפור) עבור GRB 080319B
התרשים מימין מציג את הבהירות - הן באורכי הגל הנראים והן בקצרים יותר, עבור האירוע. החשיפה ראשונה באורכי הגל הנראים החלה כ-2 שניות לפני שהמקור נצפה לראשונה על ידי טלסקופ SWIFT ונמשכה 10 שניות. הפליטה בשתי העקומות מגיעה לשיא בסביבות 15-30 שניות לפני תחילת דעיכה אקספוננציאלית ארוכה.

==קישורים חיצוניים==

== הערות שוליים ==

קטגוריה:קבוצת הכוכבים רועה דובים
אובונג מוזס אקפאי

אובונג מוזס אקפאי (באנגלית: Ubong Moses Ekpai; נולד ב-17 באוקטובר 1995 באויו שבניגריה) הוא כדורגלן ניגרי המשחק בעמדת קשר הכנף.

== קריירת מועדונים ==
אקפאי החל את הקריירה המקצוענית שלו בקבוצות אקווה יונייטד וקאנו פילארס מליגת העל הניגרית.<ref></ref> בחודש יולי 2016 חתם במכבי חיפה מליגת העל הישראלית, והושאל מיד לסלובן ליברץ מליגת העל הצ'כית.<ref></ref> לאחר תקופת ההשאלה חתם בפ.צ. זלין מליגת העל הצ'כית,<ref></ref> ובהמשך שיחק בקבוצות ויקטוריה פלזן, דינמו צ'סקה בודייוביצה, סלביה פראג, באניק אוסטרבה ומלאדה בולסלאב מליגת העל הצ'כית.<ref></ref><ref></ref><ref></ref><ref></ref>

ב-23 באפריל 2024 חתם בליריה פריזרן מליגת העל הקוסובנית, ובתום עונת שוחרר מהמועדון.

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני מכבי חיפה
קטגוריה:כדורגלני סלובן ליברץ
קטגוריה:כדורגלני ויקטוריה פילזן
קטגוריה:כדורגלני דינמו צ'סקה בודייוביצה
קטגוריה:כדורגלני סלביה פראג
קטגוריה:כדורגלני באניק אוסטראבה
קטגוריה:כדורגלני מלאדה בולסלאב
קטגוריה:כדורגלנים זרים בישראל
קטגוריה:ניגרים שנולדו ב-1995
סימון דלי

סימון דזירה סילבנוס דלי (בצרפתית: Simon Désiré Sylvanus Deli; נולד ב-27 באוקטובר 1991 באביג'אן שבחוף השנהב) הוא כדורגלן איבוארי המשחק בעמדת הבלם בנבחרת חוף השנהב.

== קריירת מועדונים ==
דלי שיחק בקבוצות אפריקה ספורטס ד'אביג'אן מליגת העל של חוף השנהב, ספרטה פראג, סלביה פראג ופ.ק. פריברם מליגת העל הצ'כית, דינמו צ'סקה בודייוביצה מליגת המשנה הצ'כית, קלאב ברוז' מליגת העל הבלגית ואדנה דמירספור ואיסטנבולספור מליגת העל הטורקית.<ref></ref><ref></ref><ref></ref><ref></ref><ref></ref>

== קריירה בינלאומית ==
ב-26 במרץ 2015 ערך דלי את הופעת הבכורה שלו בנבחרת חוף השנהב, בניצחון 2-0 על נבחרת אנגולה במשחק ידידות. הוא נכלל בסגל הנבחרת לטורנירים גביע אפריקה לאומות 2017 וגביע אפריקה לאומות 2021.<ref></ref><ref></ref>

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:כדורגלני ספרטה פראג
קטגוריה:כדורגלני דינמו צ'סקה בודייוביצה
קטגוריה:כדורגלני סלביה פראג
קטגוריה:כדורגלני קלאב ברוז'
קטגוריה:כדורגלני אדנה דמירספור
קטגוריה:כדורגלני איסטנבולספור
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2021
קטגוריה:איבוארים שנולדו ב-1991
ארנבי שובבי

ארנבי שובבי (בצרפתית: Petit Lapin Blanc "הארנב הלבן הקטן"; באנגלית: Silly Bitty Bunny "ביטי הארנב השובב") היא סדרת טלוויזיה מונפשת צרפתית-סינגפורית-קנדית לילדים, שנוצרה על ידי חברות ההנפשה CarpeDiem Film & TV ,Planet Nemo Animation ו-Scrawl Studios.

הסדרה שודרה במקור ב-20 בספטמבר 2010 ב-Ici Radio-Canada Télé. בישראל הסדרה בדיבוב לעברית שודרה בשנת 2011 בערוץ לולי. הסדרה היא בת עונה אחת ו-78 פרקים באורך 4 דקות.

== עלילה ==
העלילה מספרת על ארנבי שובבי, אשר בכל פרק לומד על העולם שסביבו, על התמודדות עם רגשות, רצונות והתנסויות חדשות עם חבריו בפעם הראשונה. בסוף ובתחילת כל פרק מספר לצופים על חוויה מרגשת ומפחידה שהוא עבר, בנושא פעמים ראשונות.

== דמויות ==
=== דמויות ראשיות ===
* ארנבי שובבי: ארנב לבן, הדמות המרכזית בתוכנית.
* אחות קטנה: ארנבת לבנה עם כתמים חומים, אחותו של ארנבי שובבי.

=== דמויות משניות ===
* בר: עכברה אפורה, חברתו של ארנבי שובבי.
* סאזר: כלב חום, חבר של ארנבי שובבי.
* מלי: ברווזה צהובה, חברתו של ארנבי שובבי.
* נטלי: חתולה חומה, מורתו של ארנבי שובבי.

== מדבבים ==
הדיבוב העברי הופק על יונית עוזרי מנחם ובוים על ידי אלן אזגי.
{| class="wikitable"
!שם הדמות
!מדבב\ת בעברית
|-
|ארנבי שובבי
|בר מיניאלי
|-
|אחות קטנה
|נועה בכר
|-
|אימו של ארנבי שובבי
|אלן אזגי
|-
|אביו של ארנבי שובבי
|עדי רז
|-
| rowspan="2" |דמויות שונות
|אורן בכר
|-
|מאי אזגי
|}

== קישורים חיצוניים ==
* 
קטגוריה:סדרות הנפשה צרפתיות
קטגוריה:סדרות הנפשה קנדיות
קטגוריה:סדרות טלוויזיה לילדים
קטגוריה:סדרות טלוויזיה קנדיות לילדים
קטגוריה:סדרות ערוץ הופ!
קטגוריה:ערוץ לולי: סדרות
Careful with That Axe, Eugene

"Careful with That Axe, Eugene" (בעברית: "זהירות עם הגרזן הזה, יוג'ין") הוא קטע אינסטרומנטלי של להקת הרוק הבריטית פינק פלויד.<ref></ref> השיר הוקלט בנובמבר 1968 ויצא כבי-סייד לסינגל "Point Me at the Sky", ונכלל באלבום האוסף Relics משנת 1971. השיר הוקלט מחדש עבור הסרט נקודת זבריצקי משנת 1970, ששמו שונה ל-"Come In Number 51, Your Time Is Up".

השיר הפך לשיר אהוב בהופעות החיות של פינק פלויד. את הגרסאות החיות ניתן למצוא במהדורות שונות, כגון החצי החי של האלבום הכפול Ummagumma ובסרט Pink Floyd: Live at Pompeii. השיר בוצע באופן ספורדי לאחר 1973, עם הופעה חד-פעמית אחרונה בשנת 1977. גרסאות שונות, הקלטות חיות והקלטות אולפן, שוחררו כחלק מהמארז The Early Years 1965–1972 משנת 2016.

== הלחנה והקלטה ==
פינק פלויד ניסו לראשונה להקליט את היצירה באולפן בלוס אנג'לס ב-22 באוגוסט 1968, אך הדבר הניב רק קטע אינסטרומנטלי בסיסי והסשן נזנח.<ref name=":0"></ref> הניסיון השני נעשה באולפני אבי רוד, בסשן אחד בן שלוש שעות ב-4 בנובמבר והופק על ידי נורמן סמית'.<ref name=":1"></ref><ref name=":0" /><ref>Relics (Media notes). EMI Records. 1971. SRS 5071.</ref> השיר נוצר כחלק מהרצון של פינק פלויד להמשיך הלאה מהשירים המוקדמים שכתב סיד בארט ולהפיק מוזיקה חדשה, מה שהוסיף טווח דינמי מתקדם יותר בהשוואה לשיר פופ טיפוסי, אם כי המתופף ניק מייסון הודה מאוחר יותר שזה היה פשוט "שקט, חזק, שקט, חזק שוב".<ref name=":1" /><ref name=":2"></ref> לכותרת אין משמעות ספציפית; הקלידן ריצ'רד רייט הסביר: "לעיתים קרובות אנחנו בוחרים שמות שאין להם שום קשר לשירים".<ref></ref>

== קרדיטים ==
* רוג'ר ווטרס - גיטרה בס, שירה<ref name=":3"></ref>
* דייוויד גילמור - גיטרה, שירה<ref name=":3" />
* ריצ'רד רייט - אורגן האמונד, ויברפון (גרסת אולפן),<ref name=":3" /> אורגן פרפיסה (גרסה חיה)<ref></ref>
* ניק מייסון - תופים<ref name=":2" />

== קישורים חיצוניים ==

==הערות שוליים==

קטגוריה:שירי 1968
קטגוריה:סינגלים מ-1968
קטגוריה:שירי פינק פלויד
קטגוריה:שירים באנגלית
מאלה אמדה

מאלה אמדה (באנגלית Mala Emde) (נולדה ב-22 באפריל 1996) היא שחקנית גרמניה ביתם של מנהלת פסטיבל הסרטים קתרין ארליך והאמן תומאס אמדה, גדלה בפרנקפורט עם אחותה הגדולה. מ-2009 עד 2012 היא למדה בסטודיו של פרנקפורט לריקוד, תיאטרון ומוזיקה. משנת 2016 עד 2020, אמדה השלימה תואר משחק באקדמיה לאמנויות הדרמה "ארנסט בוש" בברלין.

אמדה הייתה מול המצלמה בפעם הראשונה כשהייתה בת אחת עשרה. היא עשתה את הופעת הבכורה שלה בטלוויזיה בפרק "מוות בחדר הניתוח" ב-2008 בסדרת RTL Post Mortem.

לאמדה היה תפקיד ראשי ראשון בדרמה הדוקומנטרית בתי אנה פרנק, שיצא לאקרנים ב-2015. בו גילמה את הילדה היהודייה אנה פרנק. כדי להתכונן לתפקיד, אמדה ביקרה בכל שלבי חייה של אנה פרנק. על תפקיד זה הוענק לה פרס הטלוויזיה הבווארית לכישרונות צעירים בשנת 2015.

==הצלחה בינלאומית==
אמדה זכתה להכרה בינלאומית בזכות תפקידה בסרט "וגם מחר כל העולם" And Tomorrow the Entire World (2020), סרט מותחן פוליטי שהיה מועמד לפרס אוסקר.
אמדה ידועה בסגנון המשחק הרבגוני שלה, והיא גילמה מגוון רחב של דמויות, מקומדיות ועד דרמטיות. היא משחקת באופן טבעי ומרגש, ומסוגלת להתחבר לדמויותיה ברמה עמוקה.
אמדה זכתה בפרסים רבים על עבודתה, ביניהם פרס השחקנית הטובה ביותר בפסטיבל הסרטים הבינלאומי בברלין בשנת 2016.

==פילמוגרפיה נבחרת==
===סרטים===
* בתי אנה פרנק (2015)
* להרוג את סטלה (2017)
* וגם מחר כל העולם (2020)
* 303 (2021)
* עמוק בעור (2022)
* לב עיוור (2023)

===סדרות טלוויזיה===
* המובסים (2020)
* הובס הנכשל (2020)
* שרלטה (2022)
* לעזזל (2022)

==קישורים חיצוניים==

* 
* עמוד הפייסבוק של [https://www.facebook.com/profile.php?id=100063669012112 מאלה אמדה]
* מאלה אמדה באתר IMDb
* סרט מלא: [https://www.youtube.com/watch?v=lwl8q6vkhnM בתי אנה פרנק 2015]

קטגוריה:שחקניות גרמניות
מלווין אימודו

מלווין אימודו (בגרמנית: Melvin Imoudu; נולד ב-27 בינואר 1999) הוא שחיין גרמני, אלוף אירופה (בלגרד 2024) במשחה ל-100 מטר חזה.

== ביוגרפיה ==
אימודו נולד וגדל בשוודט על האודר. אבא שלו, מרקוס אימודו, נולד בלגוס, ניגריה ולמד בגרמניה המזרחית. אחותו הבכורה, דניס אימודו, שחקנית נבחרת גרמניה בכדורעף.

==== אלוף גרמניה ====
בשנים 2018, 2019, 2022 ו-2023 זכה באליפות גרמניה במדליית זהב במשחה ל-50 מטר חזה בתוצאה של 27.39 שניות, 27.52 שניות, 27.22 שניות ו-26.79 שניות בהתאמה. בשנת 2022 זכה באליפות גרמניה גם במשחה ל-100 מטר חזה בתוצאה של 1:00.21 דקות.

=== 2021 ===
באליפות אירופה שנערכה בבודפשט, הונגריה במאי 2021 הוא סיים במקום תשיעי במשחה ל-50 מטר חזה בתוצאה של 27.20 שניות. בשלב המוקדמות הוא קבע תוצאה של 27.00 שניות. נוסף לכך, הוא סיים במקום 27 במשחה ל-100 מטר חזה בתוצאה של 1:00.84 דקות.

=== 2024 ===
באליפות העולם שנערכה בדוחה, קטר בפברואר 2024 סיים במקום תשיעי במשחה ל-50 מטר חזה בתוצאה של 27.06 שניות, מאית השנייה איטי מעלייה למשחה הגמר, בשלב המוקדמות הוא קבע תוצאה של 26.91 שניות ועלה מהמקום השישי לשלב חצי הגמר. נוסף לכך, הוא סיים במקום 14 במשחה ל-100 מטר חזה בתוצאה של 1:00.08 דקות, בשלב המוקדמות הוא קבע תוצאה של 59.72 שניות ועלה מהמקום השמיני לשלב חצי הגמר. 

באליפות גרמניה שנערכה בברלין בסוף אפריל הוא זכה בשתי מדליות זהב, במשחה ל-50 מטר חזה בתוצאה של 26.62 שניות ובמשחה ל-100 מטר חזה בתוצאה של 59.15 שניות.
==== אלוף אירופה ====
באליפות אירופה שנערכה בבלגרד, סרביה ביוני הוא זכה בשתי מדליות, זהב וכסף. מדליית זהב במשחה ל-100 מטר חזה בשיא אישי חדש של 58.84 שניות, לפני ברקאי אורטיר מטורקיה (59.23 שניות) ואנדריוס שידלאוסקס מליטא (59.27 שניות) ומדליית כסף במשחה שליחים משולב 4x100 מטר מעורב בתוצאה של 3:48.12 דקות, אחרי ישראל (3:45.74 דקות) ולפני הונגריה (3:48.79 דקות), כשחיין שני הוא שחה את סגנון החזה ב"זינוק שליחים" בתוצאה של 59.09 שניות.

== שיאים אישיים ==
===בריכה אולימפית===
* 50 מטר חזה: 26.62 שניות (2024), שיא גרמניה
* 100 מטר חזה: 58.84 שניות (2024)

== ראו גם ==

== קישורים חיצוניים ==

* [https://www.swimrankings.net/index.php?page=athleteDetail&athleteId=4855852 מלווין אימודו], באתר Swimrankings

קטגוריה:שחייני חזה
קטגוריה:שחיינים גרמנים
קטגוריה:אלופי אירופה בשחייה
קטגוריה:גרמנים שנולדו ב-1999
ריאי (שבט)

הריאי (בלטינית: Reii) היו שבט קלטו-ליגורי ששכן במחוזות צרפת המודרנית של האלפים של פרובאנס עילית בתקופת הברזל ובהתקופת האימפריה הרומית.

== שם ==
השם האתני Reii פורש במשמעות "החופשיים", הנובע מהמילה-Reiī ומילה הגאלית המוקדמת יותר (Riioi), שנוצרה בעצמה מהגזע הקלטי riio -(חופשי). לפי חאווייר דלאמארה , ה-Rei יכול היה להיות קבוצה של בני חורין או, יותר סביר, שבט אוטונומי בקרב קבוצה של שבטים/עמים כפופים.

העיר ריאז , שמתועדת כ־Alebaece Reioru Apollinarium במאה ה-1 לפני הספירה נקראת על שם השבט.

== גאוגרפיה ==
=== טריטוריה ===
פסל המקדש הרומי בריאז, מוקדש כנראה ל[[אפולו.]]
הריאי שכן בעמקי הנהר קולוסטר ויובליו, ובעמק ורדון התחתון עד לדוראנס במערב. הם כנראה כבשו גם את העמקים של אס. הגבול המזרחי של שטחם היה הגבול בין המחוזות פרובינקיה גאליה נארבוננסיס לבין Alpes Maritimae. הטריטוריה שלהם הייתה ממוקמת צפונית לוורוקיני וטריטולי (בעצמם צפונית ל-Salyes), דרומית לווקונטי, מזרחית ל- דקסיוואטס, ומערבית לסנטי, סואטרי וורגוני.<ref>, Map 16: Col. Forum Iulii-Albingaunum.</ref> לפי ההיסטוריון גיא בארוול, הם היו חלק מהקונפדרציה הסֶלווית. 

=== יישובים ===
בירתם הייתה Alebaece (ריאז המודרנית), הממוקמת למרגלות הגבעה של סן-מקסים, במפגש הקולוסטר עם יובלו. העיר הייתה ממוקמת ליד נתיב ראשי המקשר את פריז'וס עם סיסטרון ומקומות נוספים צפונה יותר. מתקופת שלטונו של אוגוסטוס, היא נודעה בשם Iulia Augusta Apollinaris Reiorum.

יישוב חשוב נוסף היה ממוקם ב-Gréoux-les-Bains, עיירת ספא רומית שבה נמצאה הקדשה ל-Nymphae Griselicae שנעשתה על ידי האצילה הרומית אניה פונדניה פאוסטינה .

== ביבליוגרפיה ==

<div class="mw-content-ltr">
*
*
*
*
*
*
*
</div>

== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
סואטרי

הסואטרי (בלטינית: Suetrii; בגאלית עתיקה: Su(p)etrioi, כלומר "הציפורים הטובות") היו שבט גאלי ששכן סביב קסטלאן (האלפים של פרובאנס עילית) של ימינו בתקופת הברזל ובתקופת האימפריה הרומית.

== שם ==
הם מוזכרים כ-Suebri ו-Svetri על ידי פליניוס הזקן (המאה הראשונה לספירה),<ref name="Pliny">Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20].</ref> כ-(Souētrōn) Σουητρ Σουιντρ על ידי תלמי (המאה ה-2 לספירה),<ref>Ptolemy. Geōgraphikḕ Hyphḗgēsis, 3:1:38.</ref> וכסואטריו על כתובות.<ref>Corpus Inscriptionum Latinarum 5:7900</ref><ref name="Falileyev">, s.v. Suetrii.</ref>

ניתן להסביר את השם האתני Suetrii בגאלית su-(p)etri-, שמשמעותה "ציפורים טובות".

== גאוגרפיה ==
=== טריטוריה ===
הסואטרי שכנו בעמק האמצעי של נהר ורדון, עם שלוחה בעמק ז'אברון. שטחם היה ממוקם דרומית לוורגוני ולסנטי, מערבית ל-Nerusii, וצפונית לליגאוני. במערב הם הופרדו מהסנטי והריאי על ידי קניון ורדון. <ref>, Map 16: Col. Forum Iulii-Albingaunum.</ref>

=== יישובים ===
העיירה הראשית שלהם, סאלינה (קסטלאן של היום), נוסדה בתקופה הרומית וקיבלה את שמה על שם אספקת המלח המקומית. סאלינה הייתה ממוקמת ממערב לעיירה מימי הביניים, באזור שנקרא לֶה פלאן. היא הייתה ממוקמת על דרך מסחר שהמובילה מ-Ventium (Vence), ליד החוף, לדיניה (Dignes), בהרי האלפים, דרך Salinae ו-Sanitium (Senez). 

מיקומו המדויק של האופידום הפרה-רומי עדיין לא ידוע, אם כי ככל הנראה הוא ישב על אחת הגבעות המקיפות את סאלינה. ייתכן ששמה היה דוקליה, כפי שהציעו מסמכים מאוחרים יותר מימי הביניים.

== היסטוריה ==
הסואטרי מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום.

== לקריאה נוספת ==

<div class="mw-content-ltr">
*
</div>
== ביבליוגרפיה ==

<div class="mw-content-ltr">
*
*
*
*
*
*
</div>
== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
משטרת חמאס ברצועת עזה

משטרת חמאס ברצועת עזה (בערבית: الشرطة الفلسطيني) היא המשטרה האזרחית הפלסטינית הפועלת ברצועת עזה, האחראית על אכיפת החוק והסדר ברצועה<ref></ref>, תחת משרד הפנים של חמאס, מאז 2007.

שוטרי המשטרה לובשים מדים כחולים, ורבים מהם הם גם אנשי הזרוע הצבאית חמאס, גדודי עז א-דין אל-קסאם, ועדות ההתנגדות העממית, או פלגים פלסטינים אחרים<ref name=":0"></ref><ref></ref><ref></ref>.

למרות שגם המשטרה הפלסטינית הפועלת תחת הרשות הפלסטינית בשטחיה נקראת "המשטרה הפלסטינית", המשטרה בעזה פועלת תחת שלטון חמאס ובנפרד ממנה.

== היסטוריה ==

המשטרה האזרחית בעזה נוסדה במאי 2006, בהוראת שר הפנים מטעם חמאס סעיד סיאם. בתחילה הגף נקרא "הכח המבצעי", ופיקד עליו ג'מאל אבו סמהדאנה מטעם ועדות ההתנגדות העממית. הכח איפשר לחמאס להחיל את שלטונה אחרי שחברי פת"ח סירבו לעבוד תחת ממשלת חמאס<ref name=":0" />.

העימותים התלהטו מאוחר יותר עם השתלטות חמאס על רצועת עזה ביוני 2007.

== מבנה ==

תרגיל של המשטרה בעזה ב-2011
המשטרה מורכבת ממספר מחלקות, בניהם<ref></ref>:
* מחלקה לעניינים משפטיים
* מחלקת הנדסה וחומרי נפץ, האחראית על זיהוי וטיפול בעצמים חשודים
* מחלקת חקירות כלליות
* מחלקת מלחמה בסמים
* מחלקת פטרול והצלה
* מחלקת התערבות ושמירה על הסדר הציבורי
* מחלקת תנועה, האחראית על אכיפת עבירות תנועה בדרכים
* מחלקת שומרים
* מחלקה פיננסית
* מחלקת שיטור ימי

== במלחמת חרבות ברזל ==
במהלך מלחמת חרבות ברזל שוטרים רבים מטעם המשטרה פעלו על מנת לאבטח את שיירות הסיוע ההומנטירי שנכס לרצועת עזה, וצה"ל פעל פעמים רבות כדי לפגוע בשוטרים אלו ובשוטרים אחרים בארגון. במהלך המלחמה דיווחה המשטרה על מאות הרוגים מבין אנשיה, כולל בכירים ומנהלי מחלקות<ref></ref><ref></ref>.

== ראו גם ==
* הכח המבצעי
* המשטרה הפלסטינית

== קישורים חיצוניים ==
* [http://www.police.ps/ar/index.php אתר האינטרנט הרשמי של המשטרה בעזה] (בערבית) 
* [https://www.facebook.com/palpolice המשטרה בעזה], באתר פייסבוק
* [https://www.facebook.com/moigovps משרד הפנים של חמאס בעזה], באתר פייסבוק
* [https://x.com/palpolice דף המשטרה בעזה], ברשת החברתית X
* [https://www.youtube.com/@palpolice3 ערוץ המשטרה בעזה], באתר יוטיוב

== הערות שוליים ==

קטגוריה:חמאס
קטגוריה:רצועת עזה: ביטחון